Diari Oficial de la Generalitat Valenciana


Sumari del DOGV 3240, del 12-05-1998 (1998/2759)

RESOLUCIÓ de 20 de març de 1998, del secretari general de la Conselleria de Sanitat, que concedeix l'acreditació a l'Hospital General de Castelló de la Plana, per fer extraccions i trasplantaments autòlegs de medul·la òssia i progenitors hematopoètics.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3240

Data del DOGV
:   12-05-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2759


Data del document
:   20-04-1998

Organisme emissor
:   Conselleria de Sanitat

Tipus de document
:   Resolució

RESOLUCIÓ de 20 de març de 1998, del secretari general de la Conselleria de Sanitat, que concedeix l'acreditació a l'Hospital General de Castelló de la Plana, per fer extraccions i trasplantaments autòlegs de medul·la òssia i progenitors hematopoètics. [1998/Q2759]
  
Vista la sol·licitud d'acreditació per a fer extraccions i trasplantaments autòlegs de medul·la òssia i progenitors hematopoètics a l'Hospital General de Castelló de la Plana.
  
Antecedents de fet
  
1. El director de l'Hospital General de Castelló de la Plana presentà la sol·licitud d'acreditació d'aquest centre per fer extraccions i trasplantaments autòlegs de medul·la òssia i progenitors hematopoètics.
  
2. La Direcció del Programa de Trasplantaments de la Comunitat Valenciana ha informat favorablement sobre l'acreditació sol·licitada.
  
Fonaments jurídics
  
1. La Secretaria General de la Conselleria de Sanitat és competent segons el que disposen l'Ordre d'11 de desembre de 1992, de la Conselleria de Sanitat i Consum, i els decrets 27/1987, de 30 de març, i 33/1997, de 26 de febrer, en relació amb el punt primer de l'apartat g) de l'article 14, del Reial Decret 278/1980, de 25 de gener.
  
2. S'ha complit el que estableix l'article 24.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Concedir l'acreditació per a fer extraccions i trasplantaments autòlegs de medul·la òssia i progenitors hematopoètics a l'Hospital General de Castelló de la Plana, situat a l'avinguda de Benicàssim, s/n, de Castelló de la Plana. Aquesta acreditació serà vàlida durant un període de cinc anys, des de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat.
  
Notifiqueu aquesta resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes, comptador des de l'endemà de la data de la notificació.